STGT ไตรมาส 1 กำไรวูบ 90% เหลือ 1 พันลบ. หลังรายได้ขายลด-ค่าใช้จ่ายเพิ่ม
STGT เปิดงบไตรมาส 1 กำไรวูบ 90% เหลือ 1 พันลบ. จากงวดเดียวกันของปีก่อนที่มีกำไร 1 หมื่นลบ. เหตุรายได้จากการขายลดลงและค่าใช้จ่ายที่เพิ่มขึ้น
STGT เปิดงบไตรมาส 1 กำไรวูบ 90% เหลือ 1 พันลบ. จากงวดเดียวกันของปีก่อนที่มีกำไร 1 หมื่นลบ. เหตุรายได้จากการขายลดลงและค่าใช้จ่ายที่เพิ่มขึ้น
9 พ.ค. 2565

บริษัท ศรีตรังโกลฟส์ (ประเทศไทย) จำกัด (มหาชน) หรือ STGT รายงานผลการดำเนินงานงวดไตรมาส 1/2565  สิ้นสุด ณ วันที่ 31 มีนาคม 2565 มีดังนี้

โดยในไตรมาส 1/2565 บริษัทฯ มีรายได้รวมจากการขายอยู่ที่ 7.11 พันล้านบาท ลดลงร้อยละ 53.90% จากงวดเดียวกันของปีก่อน และลดลง 14.10 จากไตรมาสก่อน อันเนื่องมาจากราคาขายเฉลี่ยที่ปรับลดลงตามราคาถุงมือยางในตลาดโลกจากอุปทานใหม่ที่ทยอยเพิ่มขึ้น ส่วนกำไรขั้นต้น อยู่ที่ 1.74 พันล้านบาท ลดลงร้อยละ 84.70 จากงวดเดียวกันของปีก่อน และลดลง 32.90 จากไตรมาสก่อน โดยหลักมาจากราคาขายเฉลี่ยที่อ่อนตัวลงตามการแข่งขันด้านราคาและอุปทานใหม่ที่เกิดขึ้น สำหรับค่าใช้จ่ายในการขายและการบริหาร (SG&amp;A) อยู่ที่ 640.60 ล้านบาท เพิ่มขึ้น 43.10% จากงวดเดียวกันของปีก่อน
ทั้งนี้บริษัทฯ มีกำไรจากอัตราแลกเปลี่ยนอยู่ที่ 54.50 ล้านบาท และมีอัตรากำไรก่อนค่าใช้จ่ายทางการเงิน ภาษีเงินได้ ค่าเสื่อมราคา และค่าตัดจำหน่าย (EBITDA) อยู่ที่ 21.80% ลดลงจาก 72% จากงวดเดียวกันของปีก่อน